Bevryde Tyd | Zien in Zwolle
Eerder gezien? Maand selecteren april 2019 (5) maart 2019 (3) februari 2019 (3) januari 2019 (1) december 2018 (7) november 2018 (2) september 2018 (1) augustus 2018 (2) juli 2018 (2) juni 2018 (2) mei 2018 (2) april 2018 (2) maart 2018 (2) februari 2018 (4) januari 2018 (5) december 2017 (6) november 2017 (9) oktober 2017 (6) september 2017 (5) augustus 2017 (5) juli 2017 (11) juni 2017 (10) mei 2017 (5)
Posted on april 22, 2018 Bijbel
hierdie artikel het in 2009 verskyn
in die VGK maandblad Kompas
Vader [en die] Tyd
Ken jy vir Vader Tyd? Mens sien hom op ou horlosies of skilderye. ’n Ou man met’n baard. In sy hande het hy ’n sandloper en ‘n sekel.
Dis hoe mense die tyd beleef. Dit sny alles af. Dit vlieg vinnig verby. Waar bly die tyd?
Hoe bevrydend klink dan Genesis 1. “In die begin het God die hemel en die aarde geskep.” Hy is die Vader van die tyd. Lig en donker kom uit sy hand. Dag en nag word deur hom bepaal. Alle tyd is God se tyd (Gn 1:1-5).
Dit is waar, ons is nie meer in Genesis 1 nie. Na ons val in sonde is ons tyd beperk. “Stof is jy en jy sal weer stof word.” Nogtans kry ons genadetyd om aan te gaan. Somer en winter, dag en nag wys God se trou (Gn 3:19, 8:23). “Boven onze klokken spant God de regenboog.”
die Vader en ons tyd
Ek noem die Bybelse boodskap bevrydend. God is die skepper van tyd. Tyd is daarom ‘n skepping en nie god nie! Dit het implikasies vir hoe mense met hulle tyd omgaan.
Nou verstaan ek hoekom die sabbat ’n teken van God se verbond genoem word (Eksodus 31:12-17). Dit is ekonomies gesien dwaasheid om jou werk te laat lê. Daar moet geoes word! Om nog te swyg van ’n sabbatjaar (Levitikus 25) – is dit nie tyd en geld mors nie? En die 50ste jaar, die hersteljaar, kroon alles (Lv 25). Waarvoor leef en werk ’n mens dan!
Ja, dit is die groot vraag.
Daar was al pogings om God se skeppingsorde te negeer. Napoleon probeer 10 dae werksweke invoer. Die Russiese rewolusie doen dieselfde. Die 24/7 ekonomie ken ook nie gesamentlike rusmomente nie. “Druk druk druk!”
Maar dit gaan nie werk nie [pun intended]. Waar is Napoleon en die Bolsjewieke nou? Ons samelewing roep om onthaasting. Nog nooit was daar so baie mense met burn out en stress nie. Sonder God is daar nie regtig vrye tyd nie.
Dawid het dié bevryding ervaar toe hy moes vlug vir Saul. Die Here het vir hom belowe hy gaan koning wees. Maar gaan dit ooit gebeur?
Ja, dit gaan ooit gebeur. Lees maar Psalm 31: “My tye is in u hand …”
God bepaal my geboortedag – dit kan my ouers en die ginekoloog nogal verras.
God bepaal my sterfdag – ook sy beleid daarin verskil nogal van ons s’n.
God bepaal my tye van gesond of siek wees, bly of verdrietig wees, op die vlug of koning wees, en alles wat maar is of kan kom.
Dit is die bevrydende boodskap van die hele ou testament. Tot vandag toe eien God se kinders hulle dié geloofsbelydenis toe:
Al my lewensdae was in u boek opgeskrywe nog voordat ek gebore is … (Psalm 139:16)
God het elke ding gemaak dat dit pas in ‘n bepaalde tyd … (Prediker 3:11)
Die horlosie kan maar tik. Blydskap en verdriet wissel af. Maar bo my lewe staan my Vader in die hemel. My tye is in u hand!
You are a precious, perfect, unique design
Called God’s special woman or man
You’re just what He wanted to make
The parents you had are the ones He chose
You are custom designed with that plan in mind
They bear the master’s seal
No, the trauma you faced wasn’t easy
So that into His likeness you’d grow
You’ve been formed by the Master’s rod
Ken jy die verskil tussen chronos en kairos? In die nuwe testament is dit twee Griekse woorde wat met ‘tyd’ vertaal kan word.
Chronos ken ons natuurlijk uit woorde soos chronies en chronologies. Dit is die tyd wat mens kan meet in ure, minute en sekondes – met ’n chronometer.
Kairos ken u dalk uit die Suid-Afrikaanse kerkgeskiedenis. In 1985 verskyn die Kairos dokument. ’n Teologiese verklaring oor apartheid. Die skrywers het gevoel dit behoort nou gesê te word. Kairos beteken ’n beslissende oomblik. 
Oorspronklik was dit name vir Griekse gode. Chronos was ’n wrede god wat sy eie kinders opeet. Die tyd verslind alles!
Weereens: hoe bevrydend is die Bybel. Tyd is nie neutraal nie. Tyd is ook nie bedreigend nie. As ons dit maar kan verbind aan God en aan sy seun Jesus Christus.
God is in beheer van die tyd. Hy stuur sy seun uit in die volheid van die tyd (Galasiërs 4:4).
Christus volg op aarde die program wat deur sy vader bepaal is. “My uur het nog nie gekom nie …” (Johannes 2:4, 7:6 ens.).
God bly in beheer van die tyd. Dit is die Vader wat tye en geleenthede deur sy mag bepaal (Handelinge 1:7).
Christus bepaal ook my program as ek in hom glo. “Koop die tyd uit, omdat die dae boos is …” (Efesiërs 5:16). “Kyk, nou is dit die tyd van die welbehae; kyk, nou is die dag van heil.” (2 Korintiërs 6:2).
vir ‘n tyd, tye en ‘n halwe tyd
In die laaste Bybelboek kry ons in dié verband ‘n baie spesiale uitdrukking: vir ‘n tyd, tye en ‘n halwe tyd. Jy kan dit lees in Openbaring 12:14 (oor die vrou en die slang) en reeds in Daniel 7:25 en 12:7.
Soos met alle getalle in die Openbaring word dit op verskeie maniere verklaar. Die 1983-vertaling omskryf dit as “die hele vasgestelde tyd”. En dit het meriete.
Openbaring gebruik verskeie maniere om die periode van verdrukking aan te dui:
drie en ‘n half jaar (dit verwys na Elia se tyd, 1 Konings 17 en 18, sien ook Op 11:9, Daniel 9:27)
1260 dae (11:3, 12:6)
42 maande (11:2, 13:5)
‘n tyd en tye en ‘n halwe tyd
In alle gevalle gaan dit oor God se vyande wat die christelike gemeente verdruk. Hoe swaar dit ook mag wees – God is in beheer. Dit duur ‘n tyd … dit is net tydelik, dit gaan verby. Tog duur dit vir God se kinders tye … kry dit ooit end? Ja, dit is slegs ‘n halwe tyd … die vyand bereik nie sy doel nie.
Drie en ‘n halwe jaar is – sjoe! – 1260 dae. Maar Jesus is met jou, al die dae, tot aan die voleinding van die wêreld (Matteus 28:20). Die duiwel kom nooit tot die volheid van die goddelike maat nie: 3½ is net die helfte van 7!
Die A-Z van Openbaring [uitgawe CUM, 2007]
bl. 107-1008, 365-366, 372-374, 398
Ken jy vir die alfa en omega?
Ja, jy herken seker die simbool, soos dit in verskeie van ons VGK kerkgeboue verskyn. Die eerste A en die Ω laaste letter van die Griekse alfabet.
Maar ken jy vir hom wat gesê het en sê:
Ek is die alfa en die omega, die eerste en die laaste, die begin en die einde. Hy wat is en wat was en wat kom, die almagtige. (Openbaring 1:8, 21:6, 22:13)
Ons kan heelwat sê oor die verlede. Van Suid-Afrika. Van ons kerke. Jou eie lewe. Maar een ding is seker: Hy was daar.
Wat verwag ons van die toekoms? Vir hierdie land. Vir die VGKSA. Persoonlik. Dit mag ons weet: Hy gaan daar wees.
Jesus Christus is gister en vandag dieselfde en tot in ewigheid. Daarom sing die kerk sy gesange:
Hy is die eerste en die laaste, hy
wat dood was maar nie dood kon bly.
Jesu ke yena wa mathomo, Jesu ke yena wa mafelelo.
Ke yena alpha A le Ω omega.
← 15 + 40 = 16
Ons bid (met) te veel – versigtige vrae, Bybelse boustene →